Aalborgs Stifts Adresseavis, 1819-10-25
Jndenlandske Efterretninger. Torsdagen den 14de October behagede det Hs. Kongelige Høihed Prindsesse Wilhelmine Marie, det Kongelige Kiøbenhavnske Skydeselskab og danske Broderskabs høie forefatte, at give sin malede Skive og Sølv Præmier, nemlig til Krandsen et Par Sølv trearmede Taffelstager, til Lykken en Sølv Medaille, hvis Præg var den oldenborgske Stamme, og til Rideren en Sølv Kaffekande. J denne Anledning vare samtlige Medlemmer indbudne at møde paa Skydebanen om Formiddagen Kl. 10, for at deeltage i Skydningen og derefter i MiddagsMaaltidet, som Hs. Kongelige Høihed havde ladet foranstalte. Efterat de Medlemmer, som deeltoge i Skydningen, vare forsamlede, og Hs. Excellence Hr. Overhofmester Brockenhuus, som hendes Kongelige Høiheds Repræsentant i Følge med Overpræsidenten Hs. Excellence Hr. Geheime-Conferentsraad Moltke var ankommen til Skydebanen, hvor de under Musik og Kanonernes Løsning bleve modtagne, blev Hs. Kongelige Høiheds Skive og Præmier nedbragte i Skydehuset, og derefter den til Skydningen bestemte Skive opsat. Skydningen tog nu sin Begyndelse. Det første Skud i hver Omgang for Hs. Kongelige Høihed, som Selskabets høie Foresatte, blev besørget af Hans Excellence Hr. Overhofmester Brockenhuus under den sædvanlige Salut af Kanonskud, og derpaa skiød de øvrige Medlemmer i den Orden hvori de vare antegnede. Paa Krandseskiven fik Hr. Kiøbmand Howis de bedste Skud og erholdt et Par Sølv Taffelstager, som Selskabet havde bekostet, da de trearmede SølvStager, som Hs. Kongelige Høihed havde udsat for bedste Skud paa denne Skive, efter den af Selskabet tagne Beslutning, tilfaldt Selskabet til Prydelse paa Taffelet og til Erindring om den Lykke, at have Hs. Kongelige Høihed til dets høie Foresatte. Gevinsten paa Lykkeskiven, tilfaldt Hr. Hørkræmmer Stæhr, og den paa Ridderskiven, Hr. Viinhandler Jacobsen. Da sidste Skud var skeet og Salut givet, blev Hs. Kongelige Høiheds malede Skibe og Gevinsterne fra Skydehuset under Musik opbragt i Forsamlingsstuen i Forbygningen, og Skiven og Gevinsterne hensatte under Hs. Majestæt Kongens Portrait, hvor Hs. Excellence Hr. Overhofmesteren i Hs. Høihed Prinds Frederik Ferdinands og flere høie Herrers samt øvrige Medlemmers Overværelse uddeelte til de Skytter, der havde gjort de lykkelige Skud. de dem tilfaldne Gevinster. Efterat Gevinsterne vare uddeelte, blev Hs. Kongelige Høiheds Skive og de Selskabet tilfaldne trearmede Sølv Taffelstager bragte op paa Spisesalen, hvor der var dækket til 200 Personer. Skiven blev anbragt øverst i Salen og Stagerne satte paa Bordet ligefor den Plads hvor Hs. Kongelige Høiheds Repræsentant tog Sæde. Hr. Høihed Prinds Frederik Ferdinand og øvrige tilstædeværende Medlemmer og indbudne Giæster gik derpaa til Taffes, hvor der under Musik og Kanonernes Løsning blev udbragt Skaaler for Hs. Majestæt Kongen, Hs. Majestæt Dronningen Hs. Kongelige Høihed Kronprindsesse Caroline, Hs. Kongelige Høihed Prindsesse Wilhelmine Marie, Selskabets høie Foresatte. Deres Høiheder Prindserne Christian Frederik og Frederik Ferdinand, det øvrige Kongehuus, Hs. Kongelige Høiheds Repræsentant, Hs. Excellence Hr. Ove hofmester Brockenhuus. Statens Embedsmænd og flere, og afsiungne forskjellige til denne Høitidelighed forfattede Sange. Efter Maaltidet blev serveret med Kaffe og Thee, hvorefter Selskabet adskiltes. Ved Hs. Høihed Prinds Frederik Ferdinand og Hs. Kongelige Høiheds Repræsentants Afreise fra Skydebanen, blev musiceret fra Altanen og saluteret med Kanoner.